turjo4nis/wikipedia-bn-dump-20250701 huggingface dataset:
তিতাস নদী

তিতাস নদী বাংলাদেশের দক্ষিণ-পূর্বাংশে প্রবহমান নদীবিশেষ। এটি ব্রাহ্মণবাড়িয়া জেলার প্রধান নদী। নদীটির দৈর্ঘ্য ৫৮ কিলোমিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাকাতিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৯

উৎপত্তি ও প্রবাহ 
তিতাস নদীটি অন্যতম বৃহৎ মেঘনা নদী হতে উৎপত্তি লাভ করে ব্রাহ্মণবাড়িয়ার সরাইল উপজেলার চুন্টা ইউনিয়ন দিয়ে প্রবেশ করে প্রথমে দক্ষিণ-পূর্ব দিকে প্রবাহিত হয়। আখাউড়া উপজেলায় এসে উত্তর-পশ্চিম দিক প্রবাহিত হয়ে নবীনগর উপজেলার পশ্চিম ইউনিয়নের নিকট এসে আবার মেঘনা নদীতে পতিত হয়। তিতাসের গড় দৈর্ঘ্য প্রায় ৯৮ কিলোমিটার।

তিতাস ও মেঘনা নদীকে ঘিরে যুগ যুগ ধরে বিশ্বের অন্যতম জনবহুল রাষ্ট্র বাংলাদেশে অনেক উপকথা প্রচলিত আছে। তন্মধ্যে একটি উপকথায় বলা হয়েছে যে, তিতাস নদী মেঘনার কন্যা বা মেয়ে।

গ্যাসক্ষেত্র 

তিতাস নদীর উপকূলে প্রাপ্ত গ্যাসক্ষেত্রটি তিতাস গ্যাসক্ষেত্র নামে পরিচিত। এটি বাংলাদেশের বৃহত্তম গ্যাসক্ষেত্রগুলির মধ্যে অন্যতম। গুরুত্বপূর্ণ গ্যাস উৎপাদনকারী ক্ষেত্র হিসেবে ব্রাহ্মণবাড়িয়া জেলার সদর উপজেলায় অবস্থিত এই গ্যাসক্ষেত্রটি ১৯৬২ সালে পাকিস্তান শেল অয়েল কোম্পানি আবিষ্কার করেছিল। ২০০০ সাল পর্যন্ত এখানে ১৪টি কূপ খনন করা হয়েছে। প্রায় ৬৪ বর্গ কিলোমিটারব্যাপী বিস্তৃত এই গ্যাসক্ষেত্রটির ভূ-গঠন গম্বুজ প্রকৃতির।

২০১০ সালে বাংলাদেশ সরকার তিতাস নদীর উপর একটি রেলসেতু নির্মাণের পরিকল্পনা প্রস্তাবনা আকারে গ্রহণ করেছেন।

উপনদী ও শাখানদী 

তিতাসের উপনদীগুলো হলোঃ হাওড়া, সোনাই, বিজনী ও লহর । এর  শাখানদী হলো আলিয়াজুরি নদী  ।

তিতাস একটি নদীর নাম 

তিতাস নদী তীরবর্তী এলাকায় অবস্থানরত জেলে সম্প্রদায়ের বসবাস ও তাদের জীবন-সংগ্রামকে কেন্দ্র করে তিতাস একটি নদীর নাম শিরোনামে একটি অত্যন্ত জনপ্রিয় উপন্যাস রচনা করেছেন বিখ্যাত ঔপন্যাসিক অদ্বৈত মল্লবর্মণ যা ১৯৫৬ সালে মাসিক মোহম্মদী পত্রিকায় ১ম গ্রন্থাকারে প্রকাশিত হয় । পরবর্তীকালে তিতাস একটি নদীর নাম শিরোনামে বিখ্যাত চলচ্চিত্র পরিচালক ঋত্মিক ঘটক চলচ্চিত্র নির্মাণ করেন।

তথ্যসূত্র 

বাংলাদেশের নদী
ব্রাহ্মণবাড়িয়া জেলার নদী
কালা জ্বর

কালা জ্বর বা ভিসেরাল লিশম্যানিয়াসিস () একটি রোগ যা লিশম্যানিয়াসিস রোগের কয়েকটি প্রকারের মধ্যে সবচেয়ে গুরুতর। লিশম্যানিয়া গণভুক্ত এক প্রকার প্রোটোজোয়া পরজীবী এই রোগটি ঘটায় এবং বেলেমাছির কামড় দ্বারা এটি বিস্তার লাভ করে। পরজীবী-ঘটিত রোগগুলোর মধ্যে এটি দ্বিতীয় প্রাণঘাতী রোগ; ম্যালেরিয়ার পরেই এর স্থান। ভিসেরাল লিশম্যানিয়াসিসে প্রতি বছর পৃথিবীতে প্রায় পাঁচ লাখ মানুষের মৃত্যু হয়। ২০২৩ সালের ৩১ অক্টোবর বিশ্ব স্বাস্থ্য সংস্থা প্রকাশ করে যে বিশ্বের প্রথম দেশ হিসেবে বাংলাদেশ কালা জ্বর নির্মুল করতে সক্ষম হয়েছে।

পরজীবীটি মানুষের যকৃত, প্লীহা (একারণে 'ভিসেরাল'), এবং অস্থি মজ্জাতে সংক্রমন ঘটায় এবং চিকিৎসা না দিলে মৃত্যু প্রায় অবধারিত। এই রোগের লক্ষণ হলো, জ্বর, ওজন হ্রাস, ক্ষত, অবসাদ, রক্তাল্পতা, চামড়া কালচে হওয়া এবং যকৃৎ ও প্লীহার ব্যাপক আকার বৃদ্ধি। বিশ্ব স্বাস্থ্য সংস্থার মতে, কালা জ্বর এইচআইভি সহসংক্রমণের আবির্ভাব নতুন সংকটের জন্ম দিচ্ছে। 
প্রখ্যাত ভারতীয় বিজ্ঞানী এবং চিকিৎসক উপেন্দ্রনাথ ব্রহ্মচারী(১৯ ডিসেম্বর ১৮৭৩ - ৬ ফেব্রুয়ারি ১৯৪৬) ১৯২২ সালে কালাজ্বরের ওষুধ ইউরিয়া স্টিবামাইন (কার্বোস্টিবামাইড) সংশ্লেষণ করেন এবং নির্ধারণ করেন যে পূর্বে কালাজ্বরের (Leishmania donovani দ্বারা ঘটিত) চিকিৎসায় অ্যান্টিমনি-ভিত্তিক যেসব যৌগ ব্যবহৃত হত ইউরিয়া স্টিবামাইন সেসবের একটি কার্যকরী বিকল্প যৌগ।

বিস্তার 
পৃথিবীর প্রায় সব দেশেই রোগটি আছে। বিশেষ করে বাংলাদেশ, চীন, ভারত, দক্ষিণ আমেরিকা, দক্ষিণ আফ্রিকা ও ভূমধ্যসাগরীয় দেশগুলোতে এটি ব্যাপকভাবে দেখা যায়। সমগ্র পৃথিবীর প্রতি দশটি কালাজ্বর রোগির মধ্যে নয়টিই বাংলাদেশ, ভারত, ব্রাজিল ও সুদান এই চারটি দেশে বিদ্যমান। বাংলাদেশ, নেপাল ও ভারতের 'মানুষ' এই রোগের উৎস রূপে চিহ্নিত হলেও চীন ও ব্রাজিলে 'কুকুর' এই রোগের উৎস। বাংলাদেশের ৪৬ টি জেলায় কালাজ্বর দেখা যায়, এর মধ্যে ময়মনসিংহ, পাবনা, টাঙ্গাইল, গাজীপুর, মানিকগঞ্জ ও জামালপুর অঞ্চলে এই রোগটি সবচেয়ে বেশি দেখা যায়। দরিদ্র জনগোষ্ঠী যারা মাটির ঘরে বাস করে বা গোয়ালঘরের আশে পাশে থাকে তারাই বেশি এই রোগে আক্রান্ত হয়, কারণ বেলেমাছি বাস করে মাটির ফাটলে বা আবর্জনার নিচে।

কালা জ্বরের লক্ষণ সমূহ 
কালা জ্বর হলে যেসব লক্ষণ দেখা যায় সেগুলো হলঃ শারীরিক দুর্বলতা, ক্ষুধা মন্দা ভাব হওয়া, বার বার জ্বর আসা, রক্ত শূন্যতা দেখা দেয়া, লসিকা গ্রন্থি ফুলে যাওয়া, যকৃত ও প্লীহা ফুলে যাওয়া।

প্রতিরোধ ও প্রতিকার 
কালাজ্বর প্রতিরোধের তিনটি উপায় আছেঃ
ক) বাসস্থান উন্নয়ন: মাটির মেঝে বা দেয়াল ফাটলহীন ও পরিচ্ছন্ন রাখা যাতে বেলে মাছি বংশ বিস্তার করতে না পারে। গোয়াল ঘর থেকে দূরে মানুষের থাকার ঘর স্থাপন। 
খ) বেলেমাছি নিধন: ডিডিটি বা ম্যালাথিয়ন দিয়ে বেলেমাছি নিধন করা যায়।
গ) উৎস নির্মূল: মিল্টেফোসিন, সোডিয়াম স্টিবোগ্লুকোনেট কিংবা এম্ফোটেরিসিন বি নামক ওষুধ দিয়ে আক্রান্ত মানুষের চিকিৎসা করে কালজ্বরের জীবাণুর উৎস নির্মূল করা যায়।

আরও দেখুন 
 ম্যালেরিয়া

তথ্যসূত্র 

সংক্রামক রোগ
অবহেলিত গ্রীষ্মমণ্ডলীয় রোগ
প্রোটোজোয়াল রোগ
পতঙ্গবাহিত রোগ
ইয়াদ

ইয়াদ () (), আক্ষরিক অর্থে হাত, ইহুদিদের ধর্মীয় নির্দেশকবিশেষ, যা তোরাহ পয়েন্টার হিসেবে বেশি পরিচিত, মূলত তোরাহ স্ক্রল পড়ার সময় অক্ষরগুলো এবং চরণগুলো ধরে ধরে পড়ার কাজে ব্যবহৃত হয়। ঐতিহ্যগতভাবে ইহুদিগণ তোরাহ স্ক্রল হাত দিয়ে ছুঁয়ে পড়েন না; কেউ মনে করেন, তোরাহ পবিত্রতম, তাই তা স্পর্শ করা ধৃষ্টতা; কেউ মনে করেন, চামড়ায় লিখিত প্রথম দিককার পাণ্ডুলিপিগুলোর কালি সহজে মোচনীয় ছিল, তাই হাত দিয়ে স্পর্শ করে পড়া নিষিদ্ধ ছিল। তোরাহ মুখস্থ পড়ার ক্ষেত্রে ইয়াদ ব্যবহৃত হয় না।

বিভিন্ন উপাদান দিয়ে ইয়াদ প্রস্তুত করা হয়ে থাকে, যদিও রৌপ্যের ব্যবহার সাধারণ; সাধারণত সম্মুখভাগ রৌপ্য দিয়ে মোড়ানো থাকে। ইয়াদ প্রায়ই লম্বাকৃতি দন্ডের ন্যায় বানানো হয়, কখনও তার সম্মুখভাগে তর্জনী উঁচানো হাতের মতো আকৃতি জোড়া হয়। কখনও কখনও রঙিন কাপড় দিয়ে ইয়াদ মোড়ানো থাকে।

তথ্যসূত্র 

ইহুদিধর্ম
তোরাহ পঠন
ইহুদি ধর্মীয় বস্তু
মেনিনজাইটিস

মেনিনজাইটিস () বা মস্তিষ্কপর্দার প্রদাহ মস্তিষ্ক বা সুষুম্নাকান্ডের আবরণকারী পর্দা বা মেনিনজেসের প্রদাহজনিত একটি রোগ। মেনিনজাইটিস শব্দটি এসেছে গ্রিক μῆνιγξ méninx, যার অর্থ "পর্দা" এবং চিকিৎসাবিজ্ঞানের -itis শব্দটি থেকে যার  অর্থ প্রদাহ।  মেনিনজাইটিস একটি জরুরী অবস্থা, যেখানে দ্রুত চিকিৎসা অপরিহার্য।

কারণ 
মেনিনজাইটিস সাধারণত ভাইরাস, ব্যাকটেরিয়া, ছত্রাক বা অন্য পরজীবীর সংক্রমণে হয়ে থাকে। এছাড়াও বিরল কিছু ক্ষেত্রে কর্কটরোগ (ক্যানসার) বা স্বয়ং-অনাক্রম্য (অটোইমিউন) রোগের কারণেও হতে পারে।

লক্ষণ 
এ রোগের লক্ষণগুলো হল:-
 জ্বর
 মাথাব্যথা
 ঘাড় শক্ত হয়ে যাওয়া
 আলো ও শব্দ অসহনশীলতা
 খিঁচুনি ও মুখ দিয়ে শ্লেষ্মা বের হওয়া।
 অসংলগ্নতা
 বমি বা বমিভাব

শিশুদের ক্ষেত্রে লক্ষণগুলো চিহ্নিত করা কঠিন কিন্ত নিন্মোক্ত লক্ষণ গুলি সাধারণ:-
 জ্বর
 খিটখিটে মেজাজ
 খেতে অনীহা
 অতিরিক্ত ক্লান্তি
 ত্বকে লাল দানা (মেনিংগোকক্কাল মেনিনজাইটিস)

চিকিৎসা 
মেনিনজাইটিস নিশ্চিত হবার জন্য সুষুম্নাকাণ্ডের চারপাশের তরল নিয়ে পরীক্ষা করা হয়। দায়ী পরজীবি শনাক্ত করে সে অনুযায়ী ব্যাকটেরিয়া নিরোধক (অ্যান্টিবায়োটিক), ভাইরাস নিরোধক ( অ্যান্টিভাইরাল) অথবা ছত্রাক নিরোধক (অ্যান্টিফাঙ্গাল) ঔষধ ব্যবহার করা হয়। এছাড়াও স্টেরয়েড এবং লক্ষণ অনুযায়ী চিকিৎসা দেয়া হয়।

তথ্যসূত্র

বহিঃসংযোগ 
 মেনিনজাইটিস কি?
 মেনিনজাইটিসের কারণ

তীব্র ব্যথা
খিঁচুনি সৃষ্টিকারী ব্যাধি
মেনিনজাইটিস
জরুরি চিকিৎসা
সেট বিভাজন

গণিতে একটি সেটের বিভাজন বলতে সেটটিকে পরস্পর বিযুক্ত (mutually exclusive) কিন্তু সমষ্টিগতভাবে সর্বগ্রাহী (collectively exhaustive) কয়েকটি অশূন্য ভাগে ভাগ করা বোঝায়।

সংজ্ঞা 

একটি সেট X এর বিভাজন হলো X এর কিছু অশূন্য সাবসেট নিয়ে গঠিত এমন একটি সেট যে X এর প্রতিটি সদস্য ওই সাবসেটগুলোর ঠিক একটির অন্তর্ভুক্ত।

সমার্থকভাবে, সেট P হলো সেট X এর একটি বিভাজন যদি এবং কেবল যদি ফাঁকা সেট P এর সদস্য না হয় এবং:

 P এর সদস্য সেটগুলোর সংযোগ সেটটি সেট X এর সমান হয় অর্থাৎ ,
 P এর দুটি পৃথক সদস্যের ছেদ সেটটি ফাঁকা হয় অর্থাৎ ।

উদাহরণ 

সেট {১, ২, ৩} এর কয়েকটি সম্ভাব্য বিভাজন হচ্ছে:

 { {১}, {২}, {৩} }, বা সংক্ষেপে ১/২/৩,
 { {১, ২}, {৩} }, বা ১২/৩,
 { {১}, {২, ৩} }, বা ১/২৩।

সেট তত্ত্ব
সেট তত্ত্বের মৌলিক ধারণা
বিন্যাসবিদ্যা
সমতুল্যতার অন্বয়

গণিতে একটি সেটের উপর সমতুল্যতার অন্বয় ওই সেটের একটি বিভাজন তৈরি করে। একটি সেটের দুটি সদস্যকে সমতুল্য ধরা হয়, যদি সদস্য দুটি ওই অন্বয়টি দ্বারা গঠিত বিভাজনের একই সাবসেটের অন্তর্ভুক্ত হয়।

উদাহরণ 

একটি সেট {১, ২, ৩} এর উপর একটি অন্বয় যদি হয় ক ও খ এর যোগফল একটি জোড় সংখ্যা, তাহলে অন্বিত ক্রমজোড়গুলো হলো (১, ১), (১, ৩), (২, ২), (৩, ১) এবং (৩, ৩)। সেটটির যে সকল সদস্য পরস্পর অন্বিত, তাদের নিয়ে সেট তৈরি করলে সেট তৈরি হয় দুটি - {১, ৩} ও {২}। যেহেতু এটি সেট {১, ২, ৩} এর একটি বিভাজন, অতএব অন্বয়টি এই সেটের একটি সমতুল্যতার অন্বয়। এখানে ১ ও ৩ সমতুল্য। আবার ২ এর সমতুল্য কেবল ২। কিন্তু ১ ও ২ সমতুল্য নয়। অর্থাৎ সমতুল্যতার অন্বয়ে অন্বিত ক্রমজোড়গুলোর উভয় সদস্য একে অপরের সমতুল্য।

সেট তত্ত্ব
সমতুল্যতা (গণিত)
সেটের অ্যালজেব্রা

একটি সেট যদি X হয়, তবে ওই সেটের অ্যালজেব্রা হলো X-এর পাওয়ার সেটের এমন একটি অশূন্য সাবসেট যা সেটের সংযোগ, ছেদ ও পূরক অপারেশনের অধীনে আবদ্ধ। অর্থাৎ, সেট X এর অ্যালজেব্রা Σ হলে:
 Σ অশূন্য: অন্তত একটি  হচ্ছে Σ এর সদস্য।
 Σ সেট পূরকের অধীনে আবদ্ধ: যদি  হয়, তাহলে,  হবে।
 Σ সেট সংযোগের অধীনে আবদ্ধ: যদি  হয়, তবে  হবে।

পূরক ও সংযোগের অধীনে আবদ্ধ হলেও খুব সহজেই বের করা যায় যে অ্যালজেব্রা সেট ছেদের অধীনেও আবদ্ধ, কেননা, ।

তথ্যসূত্র

বহিঃসংযোগ 
 Operations on Sets at ProvenMath

সেট তত্ত্ব
বুলিয়ান বীজগণিত
সিগমা অ্যালজেব্রা

একটি সেট X এর সিগমা অ্যালজেব্রা হচ্ছে X এর সাবসেটের একটি অশূন্য সেট যা এর সদস্য সেটের পূরক ও গণনাযোগ্য সংযোগের অধীনে আবদ্ধ। একটি সিগমা অ্যালজেব্রা সর্বদাই একটি অ্যালজেব্রা, তবে গণনাযোগ্য অসীম সংখ্যক অপারেশানকে সম্ভব করার জন্যে এতে অতিরিক্ত শর্ত যুক্ত করা হয়েছে।

ধরা যাক X একটি সেট। তাহলে Σ একটি সিগমা অ্যালজেব্রা যদি:

 Σ একটি অশূন্য সেট হয়: অর্থাৎ অন্তত একটি  হচ্ছে Σ এর সদস্য,
 Σ সেটের পূরক অপারেশনের অধীনে আবদ্ধ হয়: যদি  হয়, তবে  এবং
 Σ গণনাযোগ্য সেট সংযোগের অধীনে আবদ্ধ: যদি  হয়, তাহলে ।

তথ্যসূত্র

বহিঃসংযোগ 
 Sigma Algebra from PlanetMath.

সেট তত্ত্ব
পরিমাপ তত্ত্ব
সম্ভাবনা তত্ত্ব
বুলিয়ান বীজগণিত
পরীক্ষা (সম্ভাবনা তত্ত্ব)
পরিমাপ (গণিত)

গণিতে একটি সেটের উপর পরিমাপ বলতে ওই সেটের প্রত্যেকটি উপযুক্ত উপসেটের উপর নিয়মমাফিক উপায়ে নম্বর প্রদান করা বোঝায়। এই নম্বরকে অনেকটা উপসেটটার মাপ বা সাইজ হিসেবে ব্যাখ্যা করা যেতে পারে। এই অর্থে পরিমাপ হচ্ছে দৈর্ঘ্য, ক্ষেত্রফল ও আয়তন ধারণার সাধারণীকরণ। পরিমাপের একটি গুরুত্বপূর্ণ উদাহরণ হলো ইউক্লিডীয় দেশে লোবেগ পরিমাপ যা n-মাত্রিক ইউক্লিডীয় দেশ  -এর উপযুক্ত উপসেটের উপর ইউক্লিডীয় জ্যামিতিরে গতানুগতিক দৈর্ঘ্য, ক্ষেত্রফল ও আয়তনের মানগুলো ধার্য করে। যেমন, [০, ১] এই বাস্তব সংখ্যার বিরতিটার লোবেগ পরিমাপ হলো স্বাভাবিক অর্থে এর দৈর্ঘ্য বলতে আমরা যেটা বুঝে থাকি, অর্থাৎ ১।

একটা অপেক্ষক যা কোনও সেটের উপসেটগুলোর উপর অঋণাত্মক বাস্তব সংখ্যা অথবা +∞ ধার্য করে, তাকে পরিমাপ হবার জন্যে কিছু অতিরিক্ত শর্ত পূরণ করতে হয়। যেমন, একটি গুরুত্বপূর্ণ শর্ত হলো গণনাযোগ্য সংখ্যক যোগের শর্ত। এটা বলে যে, কতোগুলো গণনাযোগ্য নিশ্ছেদ সাবসেটের সংযোগ সেটের মাপ হলো উপসেটগুলোর আলাদা আলাদা মাপের যোগফলের সমান।

সাধারণত, একটি সেটের সকল উপসেটের উপর একটি মাপ ধার্য করে আবার পরিমাপের অন্যান্য শর্তগুলোও পূরণ করা সম্ভব হয় না। ফলে, যেটা করা হয় যে পরিমাপকে সকল উপসেটের একটা অংশবিশেষের উপর গঠন করা হয়। কেবল ওই উপসেটগুলোর ওপরই পরিমাপটা প্রযোজ্য হয় বলে তাদেরকে পরিমাপযোগ্য বলা হয় তারা একত্রে একটি সিগমা বীজগণিত গঠন করে।

সংজ্ঞা 
যদি Σ সেট X এর উপর একটি σ-অ্যালজেব্রা হয়, তাহলে Σ হতে বর্ধিত বাস্তব সংখ্যার রেখার (extended real number line) উপর ফাংশন μ কে একটি পরিমাপ বলা হবে যদি:
 অঋণাত্মকতা:  হয়, যেখানে ।
 গণনাযোগ্য যোগফল: যদি  পরস্পর নিশ্ছেদ সেট ও Σ এর অন্তর্ভুক্ত হয়, তাহলে  হয়।
 ফাঁকা সেটের শূন্যমান:  হয়।

তথ্যসূত্র

বহিঃসংযোগ 

 Tutorial: Measure Theory for Dummies
 Yet another, yet very reader-friendly, introduction to the measure theory (with application to quantitative finance in mind)

গাণিতিক বিশ্লেষণ
ইন্টারপ্রেটার

ইন্টারপ্রেটার () কম্পিউটার বিজ্ঞানে একটি প্রোগ্রাম যা প্রোগ্রামিং ভাষায় লেখা নির্দেশাবলী একজিকিউট করে। এটি হাই লেভেল প্রোগ্রামিং ল্যাংগুয়েজের সোর্স কোড একজিকিউট করে। ইন্টারপ্রেটার একটি প্রোগ্রাম যেটি:
 সোর্স কোড সরাসরি একজিকিউট করে।
 সোর্স কোডকে কার্যকরী অন্তর্বর্তী প্রতিনিধিত্বকারী কোন কোডে রূপান্তরিত করে এবং অবিলম্বে তা একজিকিউট করে।
 কম্পাইলার দিয়ে পূর্বের কম্পাইলকৃত কোড স্পষ্ট ভাবে একজিকিউট করে।

ইতিহাস 
প্রথম ইন্টারপ্রেটার ব্যবহার করা হাই লেভেল প্রোগ্রামিং ল্যাংগুয়েজ ছিল সম্ভবত লিস্‌প। লিস্‌প প্রথম স্টিভ রাসেল একটি IBM 704 কম্পিউটার উপর প্রয়োগ করেন।

ইন্টারপ্রেটার ব্যবহারের সুবিধা ও অসুবিধা 
প্রোগ্রামাররা সাধারণত হাই লেভেল ল্যাংগুয়েজে কোড লিখে থাকে যা কম্পিউটার এক্সিকিউট করতে পারে না, তাই এই সোর্স কোডকে
মেশিন কোডে রূপান্তরিত করতে হয়। এই রূপান্তর একটি কম্পাইলার অথবা একটি ইন্টারপ্রেটার দিয়ে করা হয়। একটি কম্পাইলার এই রূপান্তর করে তোলে মাত্র একবার যেখানে ইন্টারপ্রেটার প্রতিবার একজিকিউট হওয়ার সময় সেটি রূপান্তরিত করে (অথবা বেসিক প্রোগ্রামিং ল্যাংগুয়েজের প্রথম সংস্করণের মত কিছু ল্যাংগুয়েজে প্রত্যেকটি নির্দেশের পর এটি রূপান্তরিত হত।)

বৈচিত্রতা 
বিভিন্ন ধরনের ইন্টারপ্রেটারের মধ্যে কয়েকটি হলঃ
 বাইটকোড ইন্টারপ্রেটার
 এবাস্ট্রাক সিন্টেক্স ট্রি ইন্টারপ্রেটার
 জাস্ট ইন টাইম কম্পাইলেশন

তথ্যসূত্র

বহিঃসংযোগ 
 IBM Card Interpreters page at Columbia University
 Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter

 
প্রোগ্রামিং ভাষা বাস্তবায়ন
জোহরা বেগম কাজী

ডাক্তার জোহরা বেগম কাজী (জন্ম: ১৫ অক্টোবর ১৯১২ - মৃত্যু: ৭ নভেম্বর ২০০৭) প্রথম বাঙালি মুসলিম মহিলা চিকিৎ‍সক ছিলেন।

জন্ম ও শিক্ষাজীবন 
জোহরা বেগম কাজী ১৯১২ সালের ১৫ অক্টোবর অবিভক্ত ভারতের মধ্য প্রদেশের রাজনান গ্রামে জন্মগ্রহণ করেন। তার পিতার নাম ডাক্তার কাজী আব্দুস সাত্তার ও মায়ের নাম মোসাম্মৎ আঞ্জুমান নেসা। তার পৈতৃক নিবাস ছিল বাংলাদেশের মাদারীপুর জেলার কালকিনি থানার গোপালপুর গ্রামে। তিনি ১৯২৯ সালে আলিগড় মুসলিম মহিলা স্কুল থেকে প্রথম বাঙালি মুসলিম আলিগড়ি-অধ্যেতা হিসাবে এসএসসি পাশ করেন। ২৩ বছর বয়সেই তিনি দিল্লির লেডি হাডিং মেডিক্যাল কলেজ থেকে ১৯৩৫ সালে প্রথম শ্রেণিতে প্রথম স্থান অধিকার করে এমবিবিএস পরীক্ষায় উত্তীর্ণ হন। এজন্য পুরস্কার হিসেবে পান ভাইসরয় পদক।

কর্মজীবন 
১৯৩৫ সালে এমবিবিএস ডিগ্রি লাভ করার পর জোহরা কাজী কর্মজীবনে প্রবেশ করেন। তিনি প্রথমে ইয়োথমাল ওমেন্স পাবলিক হাসপাতালে ডাক্তার হিসেবে যোগ দেন। এরপর বিলাসপুর সরকারি হাসপাতালে যোগ দেন। পরবর্তীকালে মানুষের সেবার জন্য মহাত্মা গান্ধী নির্মাণ করেন সেবাগ্রাম৷ এই সেবাগ্রামে অবৈতনিকভাবে কাজ করেন জোহরা। এছাড়াও তিনি ভারতের বিভিন্ন বেসরকারি ও সরকারি প্রতিষ্ঠানে ডাক্তার হিসেবে নিরলসভাবে কাজ করেছেন। বঙ্গভঙ্গের পর তিনি ঢাকায় চলে আসেন। ১৯৪৮ সালে তিনি ঢাকা মেডিকেল কলেজে যোগ দেন।  ঢামেক হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতাল (ঢাকা)-এ সাম্মানিক কর্নেল হিসাবেও দায়িত্ব পালন করেন।  মিটফোর্ড মেডিকেল কলেজ হাসপাতাল (বর্তমানে স্যার সলিমুল্লাহ মেডিকেল কলেজ হাসপাতাল) এবং ঢাকা মেডিকেল কলেজ হাসপাতালে তিনি স্ত্রীরোগ ও প্রসূতিবিদ্যা বিভাগের প্রধান ও সাম্মানিক অধ্যাপিকা ছিলেন। ১৯৭৩ সালে চাকরি থেকে অবসর নেবার পর বেশ কিছু বছর হলি ফ্যামিলি রেডক্রিসেন্ট হাসপাতালে পরামর্শক (কনসালট্যান্ট) হিসাবে চিকিৎ‍সা সেবা প্রদান করেন। পরবর্তীকালে তিনি বাংলাদেশ মেডিকেল কলেজে সাম্মানিক অধ্যাপক হিসেবে কাজ করেন।

ঢাকা মেডিকেলে দায়িত্ব পালন করার সময় নারী রোগীদের চিকিৎসা সংক্রান্ত কুসংস্কার তাকে আহত করে। তিনি তাদের সাথে সরাসরি কথা বলে তাদের ভুল ধারণা দূর করার চেষ্টা করতেন। তার কারণে পরবর্তীতে চিকিৎসা শাস্ত্রে এদেশে নারী শিক্ষার্থীদের উপস্থিতি বৃদ্ধি পায়।

পুরস্কার, স্বীকৃতি ও সম্মাননা 
 তমঘা-ই-পাকিস্তান (১৯৬৪)
 একুশে পদক (২০০৮)
 বেগম রোকেয়া পদক (২০০২)
 ২০২০ সালের ১৫ অক্টোবর তার জন্মদিনে গুগল ডুডল প্রকাশ করে সম্মান প্রদর্শন করে।

তথ্যসূত্র

বহি:সংযোগ 
 গুণীজন

১৯১২-এ জন্ম
২০০৭-এ মৃত্যু
বাংলাদেশী শিক্ষায়তনিক
সমাজসেবায় একুশে পদক বিজয়ী
বাঙালি মুসলিম
মাদারীপুর জেলার ব্যক্তি
বেগম রোকেয়া পদক বিজয়ী
বনানী কবরস্থানে সমাধিস্থ
একুশে পদক বিজয়ী
ভারতীয় বংশোদ্ভূত বাংলাদেশী ব্যক্তি
বাংলাদেশী স্ত্রীরোগ বিশেষজ্ঞ
সৈয়দ মাইনুল হোসেন

স্থপতি সৈয়দ মাইনুল হোসেন (জন্ম: ৫ মে, ১৯৫২ ঢাকা বিক্ৰমপুৱ; এবং মৃত্যু: ১০ নভেম্বর, ২০১৪) বাংলাদেশের প্রখ্যাত স্থপতি। তিনি জাতীয় স্মৃতিসৌধের ও বাংলাদেশ জাতীয় জাদুঘরের স্থপতি। স্থাপত্যে অবদানের জন্য তিনি ২০২২ সালে স্বাধীনতা পুরস্কারে ভূষিত হন।

জন্ম ও শিক্ষাজীবন 
সৈয়দ মাইনুল হোসেনের জন্ম ১৯৫২ সালের ৫ই মে বিক্রমপুর(বর্তমান মুন্সিগনজ) ঢাকায়। তার পিতার নাম সৈয়দ মুজিবুল হক এবং মায়ের নাম সৈয়দা রাশিদা হক। বাবার চাকুরীর সুবাদে তার জীবনের অনেকটা গুরুত্বপূর্ণ সময় কেটেছে এই ফরিদপুর শহরে৷ ফরিদপুর মিশন প্রাথমিক বিদ্যালয়ে প্রতিষ্ঠানিক শিক্ষার শুরু হয়েছিল তার৷ প্রাথমিক শিক্ষা শেষে ১৯৬২ সালে ভর্তি হন ফরিদপুর জেলা স্কুলে ৷ ১৯৬৭ সালে মাধ্যমিক পাশ করেন৷ ১৯৬৯ সালে উচ্চমাধ্যমিক পাশ করেন তিনি। ১৯৭০ সালে বাংলাদেশ প্রকৌশল বিশ্ববিদ্যালয়ে স্থাপত্য বিদ্যায় (নকশা) ভর্তি হন। ১৯৭৬ সালে প্রথম শ্রেণীতে স্থাপত্য বিদ্যা পাশ করেন তিনি৷

কর্মজীবন 
১৯৭৬ সালের এপ্রিল মাসে 'ইএএইচ কনসালটেন্ট লিমিটেড এ জুনিয়র স্থপতি হিসাবে যোগদান করেন সৈয়দ মাইনুল হোসেন৷ কয়েক মাস পর ওই চাকরি ছেড়ে একই বছরের আগস্টে 'বাংলাদেশ কনসালট্যান্ট লিমিটেড' এ জুনিয়র স্থপতি হিসাবে যোগদান করেন। তিনি বাংলাদেশের জাতীয় স্মৃতিসৌধের স্থপতি। ১৯৭৮ সালের ডিসেম্বরে এ চাকুরি ছেড়ে দিয়ে ১৯৭৯ এর জানুয়ারিতে যোগ দেন 'স্থপতি সংসদ লিমিটেড' এ জুনিয়র স্থপতি হিসাবে৷ ১৯৭৯ সাল থেকে ১৯৮১ সাল পর্যন্ত তিনি আরো বেশ কয়েকটি বেসরকারি প্রতিষ্ঠানের জুনিয়র হিসাবে কাজ করেন। ১৯৮১ সালের এপ্রিল মাসে তিনি যোগদান করেন 'শহীদুল্লাহ এন্ড এসোসিয়েট লিমিটেড' এ৷ এখানেও জুনিয়র স্থপতি হিসেবে কাজ করেন তিনি ৷ 'ঢাকা মিউজিয়াম', 'জাতীয় স্মৃতিসৌধ' সহ আরো অনেক কাজের নকশা বাস্তবায়ন করে খ্যাতি অর্জন করেন তিনি। ১৯৭৬-৯৮ সালের মধ্যে বেশ কিছু বড় স্থাপত্যকর্ম করেছিলেন তিনি। এর মধ্যে রয়েছে ঢাকা জাদুঘর (১৯৮২) কারওয়ান বাজারের আইআরডিপি ভবন, ভোকেশনাল টিচার্স ট্রেনিং ইনস্টিটিউট ও ভোকেশনাল ট্রেনিং সেন্টার(১৯৭৭), চট্টগ্রাম ইপিজেড এর অফিস ভবন (১৯৮০), ঢাকার অ্যাডভোকেট বার কাউন্সিল ইত্যাদি। মহান মুক্তিযুদ্ধের শহীদদের স্মরণে ১৯৭২ সালের ১৬ ডিসেম্বর সাভারে স্মৃতিসৌধের ভিত্তিপ্রস্তর স্থাপন করেন বঙ্গবন্ধু শেখ মুজিবুর রহমান। নকশা আহ্বান করা হয় ১৯৭৮ সালে। মোট ৫৭টি নকশার মধ্যে থেকে সে সময়ের তরুণ স্থপতি সৈয়দ মাইনুল হোসেনের নকশাটি গৃহীত হয়। নির্মাণকাজ শেষ হয় ১৯৮৮ সালে।

উল্লেখযোগ্য কাজ 

১৯৭৬ থেকে ১৯৯৮ সাল পর্যন্ত সৈয়দ মাইনুল হোসেন ৩৮টি বড় বড় স্থাপনার নকশা করেছেন৷ এর মধ্যে উল্লেখযোগ্য-
 জাতীয় স্মৃতিসৌধ (১৯৭৮)
 বাংলাদেশ জাতীয় জাদুঘর (১৯৮২)
 ভোকেশনাল টিচার্স ট্রেনিং ইনস্টিটিউট ও ভোকেশনাল ট্রেনিং ইস্টিটিউট (১৯৭৭)
 বাংলাদেশ বার কাউন্সিল ভবন (১৯৭৮)
 চট্টগ্রাম ইপিজেড এর অফিস ভবন (১৯৮০)
 শিল্পকলা একাডেমীর বারো'শ আসন বিশিষ্ট অডিটোরিয়াম
 উত্তরা মডেল টাউন (আবাসিক প্রকল্প) (১৯৮৫)

মৃত্যু 
হোসেন ১০ নভেম্বর ২০১৪ তারিখে ৬৩ বছর বয়সে ঢাকার জাতীয় হৃদরোগ ইনস্টিটিউটে হৃদরোগে আক্রান্ত হয়ে মারা যান। তাকে মিরপুরের শহীদ বুদ্ধিজীবী স্মৃতিসৌধে সমাহিত করা হয়।

চিত্রমালা

পুরস্কার ও স্বীকৃতি 
 একুশে পদক (১৯৮৮)
 শেলটেক পদক (২০০৭)
 মরনোত্তর স্বাধীনতা পুরস্কার (২০২২)

তথ্যসূত্র

বহিঃসংযোগ 

 গুণীজন

১৯৫২-এ জন্ম
একুশে পদক বিজয়ী
২০১৪-এ মৃত্যু
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
স্থাপত্যে স্বাধীনতা পুরস্কার বিজয়ী
বাংলাদেশী স্থপতি
কাঠামোগত প্রকৌশলী
বাংলাদেশী পুরকৌশলী
মুন্সীগঞ্জ জেলার ব্যক্তি
উৎস কোড

উৎস কোড বা সোর্স কোড হল এক বা একাধিক কমান্ডের লিখিত তালিকা যা কম্পাইল বা ইন্টারপ্রেট করে একটি কম্পিউটার প্রোগ্রাম একজিকিউট হয়। হাই লেভেল প্রোগ্রামিং ল্যাংগুয়েজের উৎস কোড মানুষের জন্য বোঝার সুবিধা হলেও কম্পিউটারের জন্য নয়। তাই তা একজিকিউট করতে কম্পিউটারকে তা কম্পাইল বা ইন্টারপ্রেট করতে হয়।

অধিকাংশ কম্পিউটার অ্যাপ্লিকেশনে উৎস কোড ছাড়া শুধু এক্সিকিউটেবল ফাইল দেয়া থাকে। যদি তা দেয়া থাকত তাহলে ব্যবহারকারী, প্রোগ্রামার অথবা সিস্টেম অ্যাডমিনিস্ট্রেটর প্রোগ্রাম পরিবর্তন বা কীভাবে এটি কাজ করে তা বুঝতে পারতেন।

ব্যবহার 
উৎস কোড মূলত ব্যবহার করা হয় এমন এক পদ্ধতির ইনপুট হিসাবে যা এক্সিকিউটেবল প্রোগ্রাম তৈরি করে (যেমনঃ কম্পাইলার বা ইন্টারপ্রেটার)। এটি মানুষের অ্যালগরিদম বোঝার একটি পদ্ধতিও বটে।

তথ্যসূত্র

বহিঃসংযোগ 

 
পাঠ্যবস্তু
টপ গান

টপ গান () () এটি ১৯৮৬ সালের একটি হলিউড চলচ্চিত্র। এটি পরিচালনা করেছেন টনি স্কট, প্রযোজনা করেছেন ডন সিম্পসন ও জেরি ব্রুকহেইমার ভাবানুষঙ্গ প্যারামাউন্ট পিকচার্স কোম্পানীর সঙ্গে। চিত্রনাট্য ও লেখক জিম ক্যাশ এবং জ্যাক এপস (জুনিয়র)।

চলচ্চিত্রটিতে অভিনয় করেছেন টম ক্রুজ, কেলি ম্যাকগিলিস, ভ্যাল কিলমার, এন্থনি এডওয়ার্ডস, টম স্কেরিত, মাইকেল আইরনসাইড, মেগ রায়ান, রিক রোসভিচ, হুইপ হাবলি ও জেমস টলকন।

কাহিনী সংক্ষেপ

শ্রেষ্ঠাংশে 
 টম ক্রুজ - লেফটেনেন্ট ক্যাপ্টেন পিট "ম্যাভরিক" মিচেল
 কেলি ম্যাকগিলিস - শার্লট "চার্লি" ব্ল্যাকউড
 ভ্যাল কিলমার - লেফটেনেন্ট টম "আইসম্যান" কাজানস্কি
 এন্থনি এডওয়ার্ডস - লেফটেনেন্ট জুনিয়র গ্রেড নিক "গুজ" ব্র্যাডশো
 টম স্কেরিত - কমান্ডার মাইক "ভাইপার" মেটকাফ
 মাইকেল আইরনসাইড - লেফটেনেন্ট কমান্ডার রিক "জেস্টার" হিদারলি
 মেগ রায়ান - ক্যারল ব্র্যাডশো, লেফটেনেন্ট জুনিয়র গ্রেড নিক "গুজ" ব্র্যাডশোএর স্ত্রী।
 রিক রোসভিচ - লেফটেনেন্ট জুনিয়র গ্রেড রন "স্লাইডার" কার্নার
 হুইপ হাবলি - লেফটেনেন্ট রিক "হলিউড" কাজিন
 জেমস টলকন - কমান্ডার টম "স্টিংগার" জার্ডিয়ান

সঙ্গীত

আরোও দেখুন

তথ্যসূত্র

বহিঃসংযোগ 

 
 
 
 

ইংরেজি ভাষার চলচ্চিত্র
১৯৮৬-এর চলচ্চিত্র
১৯৮০-এর দশকের নাট্য চলচ্চিত্র‎
১৯৮০-এর দশকের রোমাঞ্চকর চলচ্চিত্র
টনি স্কট পরিচালিত চলচ্চিত্র
প্যারামাউন্ট পিকচার্সের চলচ্চিত্র
আইম্যাক্স চলচ্চিত্র
ত্রিমাত্রিক পুনর্মুক্তি
গ্যাংস্টার চলচ্চিত্র
মার্কিন চলচ্চিত্র
মার্কিন রোমাঞ্চকর চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
২০১৩-এর ত্রিমাত্রিক চলচ্চিত্র
মার্কিন মারপিটধর্মী চলচ্চিত্র
শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র
রবিন ঘোষ

রবিন ঘোষ (১৩ সেপ্টেম্বর, ১৯৩৯ - ১৩ ফেব্রুয়ারি, ২০১৬) বরেণ্য সুরকার ও সংগীত পরিচালক হিসেবে উপমহাদেশে সুনাম কুড়িয়েছেন। বিখ্যাত গায়ক আহমেদ রুশদি তার সাফল্যের সাথে জড়িয়ে আছেন।

শৈশবকাল 
রবিন ঘোষের পিতা আন্তর্জাতিক রেডক্রসে চাকরি করতেন। চাকরি সূত্রেই তিনি ২য় বিশ্বযুদ্ধ চলাকালে ইরাকের বাগদাদে স্থানান্তরিত হন। সেখানেই রবিন ঘোষ খ্রিষ্টান সম্প্রদায়ের একটি বিদ্যালয়ে পড়াশোনা করেন। তার এক ভাই অশোক ঘোষ বাংলাদেশের চলচ্চিত্র শিল্পে বিখ্যাত পরিচালক ছিলেন।

চলচ্চিত্র জীবন 
১৯৬০-এর দশকে চলচ্চিত্র পরিচালক এহতেশাম রেডিও স্টেশন পরিদর্শনে আসেন। সেখানে তিনি রবিন ঘোষকে তার চলচ্চিত্রসমূহের গানে সুর দেয়ার জন্য অনুরোধ জানান। রাজধানীর বুকে নামীয় বাংলা চলচ্চিত্রের গানের মাধ্যমে তার অভিষেক ঘটে। এরপর থেকে তিনি অগণিত বাংলা ও উর্দু চলচ্চিত্রের অনেক গানে সুরারোপ করেন। তন্মধ্যে - তালাস, পয়সা, চাকোরী এবং ভাইয়া অন্যতম।

তুম মেরে হো চলচ্চিত্রটি মুক্তিলাভের পর রবিন ঘোষ করাচীতে চলে যান। সেখানে তিনি চলচ্চিত্রের গানে ১৯৮০-এর দশক পর্যন্ত একাধানে সুর করে যান। তিনি আয়না চলচ্চিত্রের গানগুলোয় সুরারোপ করেন। এ চলচ্চিত্রটি পরবর্তীতে পাকিস্তানের চলচ্চিত্রের ইতিহাসের অন্যতম সফল চলচ্চিত্রের মর্যাদা পায়।

পারিবারিক জীবন 

১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকরির জন্য প্রস্তাবনা পান। ঐ বন্ধুর বোন ঝর্ণা বসাক তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির রনি নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন।

নিগার পুরস্কার 
রবিন ঘোষ তালাশ (১৯৬৩), চকোরী (১৯৬৭), চাহাত (১৯৭৪), আয়না (১৯৭৭), আম্বার (১৯৭৮) এবং দরিয়ান (১৯৮৪) চলচ্চিত্রে শ্রেষ্ঠ সুরকার হিসেবে নিগার পুরস্কার লাভ করেন।

মৃত্যু
১০ ফেব্রুয়ারি ২০১৬ তারিখে তাকে গুলশানের কিউর মেডিক্যাল সেন্টারে ভর্তি করানো হয়। তিনি ব্রঙ্কাইটিস ও হৃদরোগে ভুগছিলেন। সেখানেই তিনি ১৩ ফেব্রুয়ারি ২০১৬ তারিখে মৃত্যুবরণ করেন।

তথ্যসূত্র

বহিঃসংযোগ 
 

১৯৩৯-এ জন্ম
২০১৬-এ মৃত্যু
নিগার পুরস্কার বিজয়ী
বাঙালি খ্রিস্টান
বাংলাদেশী খ্রিস্টান
২০শ শতাব্দীর পুরুষ সঙ্গীতজ্ঞ
১৯৩৭-এ জন্ম
আরব বংশোদ্ভূত বাংলাদেশী ব্যক্তি
বাঙালি গীতিকার
পুরুষ চলচ্চিত্র সঙ্গীত সুরকার
২০শ শতাব্দীর সুরকার
২১শ শতাব্দীর সুরকার
পাকিস্তানি খ্রিস্টান
বাঙালি বংশোদ্ভূত পাকিস্তানি ব্যক্তি